HJK kohtaa legendaarisen Liverpoolin Olympiastadionilla

Hallitseva Suomen mestari HJK pelaa jälleen tänä kesänä huippuluokan

kansainvälisen ottelun, kun Englannin Valioliigan Liverpool FC saapuu

elokuun alussa HJK:n vieraaksi Olympiastadionille. Ottelu pelataan

lauantaina 1.8. ja sen alkamisaika on kello 19.30.



Liverpool on

yksi englantilaisen jalkapallon suurimmista nimistä ja myös Suomessa

erittäin laajasti seurattu ja kannatettu seura.



-HJK haluaa

valmistautua Mestarien liigan karsintaotteluihin pelaamalla parhaan

mahdollisen kansainvälisen ottelun. HJK:n ja Liverpoolin ottelu on myös

loistava tapahtuma kannattajille, Liverpoolillahan on erityinen paikka

suomalaisten sydämissä Sami Hyypiän myötä, kertoo HJK:n toimitusjohtaja

Aki Riihilahti.



Liverpool on 18-kertainen Englannin mestari,

nelinkertainen Euroopan Cupin voittaja ja Mestarien liigan voittaja

keväältä 2005. Seuran värejä suomalaispelaajista on edustanut Sami

Hyypiä peräti vuosikymmenen ajan ja hänen lisäkseen myös toinen

suomalaisen jalkapallon suurista legendoista Jari Litmanen.

-Liverpoolilla

on valtava fanipohja Skandinaviassa ja Samin myötä tietysti myös

Suomessa. Olen varma että he odottavat näkevänsä joukkueen pelaavan

Suomen mestareita vastaan viimeisessä valmistavassa ottelussaan ennen

Valioliigakauden alkua, Liverpoolin markkinointijohtaja Billy Hogan

sanoo.



HJK puolestaan on 27-kertainen Suomen mestari ja pelannut

ainoana suomalaisseurana niin Mestarien liigan kuin Eurooppa-liigankin

lohkovaiheessa.

Pääsyliput kesän suurimpaan kansainväliseen

urheilutapahtumaan Suomessa tulevat myyntiin tiistaina 16.6. kello 12.00

Lippupalvelussa. HJK:n kausikorttilaiset ja kumppanit ovat etuosto-oikeuden, joka on voimassa tiistaihin 16.6. kello 12.00 saakka. Myös Veikkaus tarjoaa kanta-asiakkailleen etuosto-oikeuden.

Lippujen myyntiin ja

tapahtumaan liittyvät lisäkysymykset lippupalvelusta ja tapahtuman

järjestävältä Infront Finland Oy:ltä.

Hospitality-pakettien tiedustelut sähköpostitse: hjk@hjk.fi tai myynti@hjk.fi